วิษณุ มั่นใจ กกต.จัดเลือกตั้งซ่อม นวัธ ทันกรอบเวลา ใน 45 วัน 
วิษณุ ชี้ ถ้า นวัธ พ้น ส.ส.ต้องมี พ.ร.ฎ.ให้เลือกตั้ง ภายใน 45 วัน เริ่มนับหนึ่งวันที่ศาลขอนแก่นตัดสินประหารชีวิต คาด ภายใน 1-2 วัน พ.ร.ฎ.เลือกตั้ง เขต 5 นครปฐม ประกาศใช้ เชื่อ กกต.จัดเลือกตั้งทันกรอบเวลา ,วันที่ 27 ก.ย. ที่ทำเนียบรัฐบาล นายวิษณุ เครืองาม รองนายกรัฐมนตรี กล่าวถึงกระบวนการเลือกตั้งซ่อม เขต 7 จ.ขอนแก่น หากศาลรัฐธรรมนูญวินิจฉัย ว่า นายนวัธ เตาะเจริญสุข ส.ส.ขอนแก่น พรรคเพื่อไทย (พท.) ต้องพ้นสมาชิกภาพ ส.ส. กรณีศาลขอนแก่นพิพากษาให้ประหารชีวิต และไม่ให้ประกันตัว ว่า เวลา 45 วัน ที่ต้องจัดการเลือกตั้งใหม่ จะเริ่มนับหนึ่งตั้งแต่วันที่ศาลขอนแก่นมีคำพิพากษา แต่เมื่อยังมีการเถียงกันอยู่ว่า พ้นหรือไม่พ้น ก็เถียงกันไป แต่เวลามันเดินไปแล้ว และต่อมาเมื่อมีใครตัดสินมาแล้วว่า นายนวัธ ต้องพ้นจาก ส.ส. มันจะย้อนกลับไปเสมอ ดังนั้น ทุกอย่างต้องเดินหน้าให้เร็ว ทราบว่า สภาผู้แทนราษฎร ก็ทำให้เร็วอยู่แล้ว,นายวิษณุ กล่าวว่า ส่วนที่มีบางฝ่ายมองว่า อาจจัดการเลือกตั้งซ่อมใน เขต 5 จังหวัดนครปฐม ไม่ทันภายใน 45 วัน เพราะพระราชกฤษฎีกา (พ.ร.ฎ.) การเลือกตั้ง ยังไม่ประกาศใช้นั้น ความจริงไม่ได้มีปัญหา ถ้าเข้าใจขั้นตอน เขาบอกไว้แล้วว่า จะต้องออก พ.ร.ฎ.ภายใน 45 วัน นับแต่วันที่ตำแหน่งว่าง ซึ่งเวลานี้ยังไม่ครบ 45 วัน ดังนั้น หาก พ.ร.ฎ.ออก คณะกรรมการการเลือกตั้ง (กกต.) จะต้องประกาศวันเลือกตั้งภายใน 5 วัน และวันเลือกตั้งจะเป็นวันไหนก็ได้ แต่ต้องอยู่ใน 45 วัน นับแต่วันที่ พ.ร.ฎ.ประกาศใช้ ก็จะถือเป็นการเริ่มนับ 45 วันใหม่ เวลาจึงยังอีกยาว จะเลื่อนไปเมื่อไหร่ก็ได้ และเข้าใจว่า ในอีก 1-2 วัน พ.ร.ฎ.จะประกาศใช้ ถึงเวลานั้นเราจะเริ่มต้นนับหนึ่งกันใหม่ ซึ่งกรณีนี้ ก็จะเหมือนกับการเลือกตั้งซ่อมใน จ.ขอนแก่น และจังหวัดอื่นๆ ฉะนั้น ไม่ต้องห่วงอะไร แต่ พ.ร.ฎ.ต้องออกมาให้ได้ ภายใน 45 วัน
วิษณุ ชี้ ถ้า นวัธ พ้น ส.ส.ต้องมี พ.ร.ฎ.ให้เลือกตั้งใน 45 วัน เริ่มนับหนึ่ง วันที่ศาลขอนแก่นตัดสินประหารชีวิต คาด ภายใน 1-2 วัน พ.ร.ฎ.เลือกตั้ง เขต 5 นครปฐม ประกาศใช้ เชื่อ กกต.
วิษณุ เครืองาม,ข่าวทั่วไป